kardosdrur/scandi-wiki huggingface dataset:
Krystian Zimerman

Krystian Zimerman (født 5. december 1956 i Zabrze) er en polsk klassisk pianist.

Historie 
Han studerede på Karol Szymanowski Musikkonservatorium i Katowice under Andrzej Jasiński. Hans karriere tog fart, da han vandt den prestigefyldte Frédéric Chopin Internationale Pianokonkurrence i Warszawa i 1975. I 1976 spillede han med Berliner Philharmonikerne i Berlin under ledelse af Herbert Blomstedt. I 1979 debuterede han i USA, da han spillede sammen med New York Philharmonic.

Zimerman giver koncerter i mange lande, og bredt anerkendt som en af nutidens førende pianister. Han har indspillet flere album, og har udført et omfattende koncertarbejde. Han er bedst kendt for sin fortolkning af romantikkens musik, men han spiller også nutidige værker, såsom premieren på Witold Lutosławskis Piano Concerto, et værk komponisten skrev til Zimerman. Siden 1996 har han undervist på Academy of Music i Basel.

Zimerman er gift, og har to børn. Han har igennem en længere årrække været bosat i Basel i Schweiz.

Udvalgte priser og anerkendelser 
1994 – Léonie Sonnings Musikpris
2005 - Æresdoktorgrad ved Akademia Muzyczna im. Karola Szymanowskiego i Katowice
2010 - den polske Gloria Artis-medaljen
2013 - Ordenen Polonia Restituta
2015 - Æresdoktorgrad ved Uniwersytet Muzyczny Fryderyka i Warszawa

Referencer

Eksterne henvisninger 
 Krystian Zimermans diskografi
 Biografi på www.culture.pl 

Personer fra Zabrze
Pianister fra Polen
Modtagere af Léonie Sonnings musikpris
John Eliot Gardiner

Sir John Eliot Gardiner MBE (født 20. april 1943 i Fontmell Magna, Dorset) er en engelsk dirigent og korleder.

Historie 
Gardiner begyndte at samle erfaring ved dirigentpulten som 15-årig. Som studerende på University of Cambridge var han dirigent for Oxford og Cambridge Singers på en turné gennem Mellemøsten. Han grundlagde Monteverdi Choir i 1964 og Monteverdi Orchestra i 1968. Som studerende modtog han instruktion af Thurston Dart i London, og Nadia Boulanger underviste ham i Paris.

Sin operadebut fik han i 1969 i London med Tryllefløjten på English National Opera. Han optrådte første gang på Royal Opera House Covent Garden i 1973 med Glucks Iphigénie en Tauride. Uropførelsen i USA havde han i 1979 med Dallas Symphony Orchestra.

John Eliot Gardiner har haft sine største succeser med opførelser og optagelser af tidlig musik.

Eksterne henvisninger 

 Monteverdi Productions
 Concordance covering all Bach's vocal works recorded by John Eliot Gardiner

Dorset
Dirigenter fra England
Modtagere af Léonie Sonnings musikpris
Personer tildelt Member of the Order of the British Empire
Avebury

Avebury er en enorm stensætning i det engelske county Wiltshire. De omslutter landsbyen Avebury. Det er en af de største oldtidsminder i Europa og antages være  for omkring 5000 år siden. Stencirklen i Avebury er stort set samtidig med den i Stonehenge. Området ejes og forvaltes af National Trust.

Sammen med Stonehenge er området på UNESCOs Verdensarvsliste.

Eksterne henvisninger 

 Avebury Concise History from Wiltshire County Council 
 Avebury information at the National Trust
 Day Out: Avebury and Marlborough – A 30-minute BBC TV programme made in 1983 of a day spent exploring Avebury and Marlborough
 National Trust information for Avebury & Alexander Keiller Museum
 Alexander Keiller Museum – English Heritage information
 Avebury – A Present from the Past Informative site about Avebury

Stenalderstensætninger i Storbritannien
Verdensarvsområder i Storbritannien
National Trust
Tidlig musik

Tidlig musik, eller musica antiqua, er et etableret udtryk for den ældste nedskrevne vestlige musik, der blev skrevet før wienerklassikken. Perioden omfatter antik musik (før år 500), musik fra middelalderen (500-1400) og renæssancemusik (cirka 1400-1600).

Ifølge Storbritanniens National Centre for Early Music dækker termen "tidlig musik" både over et repertoire (europæisk musik skrevet mellem 1250 og 1750, der omfatter middelalder-, renæssance- og barokmusik og en historisk informeret tilgang til denne musik. I dag inkluderer dette term dog "alt musik, for hvilken en historisk passende stil til optrædener må rekonstrueres på grundlag af overlevende noder, afhandlinger, instrumenter og andre nutidige beviser."

Referencer

Litteratur 
 Davidson, Audrey Ekdahl. 2008. Aspects of Early Music and Performance. New York: AMS Press. .
 Donington, Robert. 1989. The Interpretation of Early Music, new revised edition. London and Boston: Faber and Faber. .
 Epp, Maureen, and Brian E. Power (eds.). 2009. The Sounds and Sights of Performance in Early Music: Essays in Honour of Timothy J. Mcgee. Farnham, Surrey (UK); Burlington, VT: Ashgate. .
 Haskell, Harry. 1988. The Early Music Revival: A History. London and New York: Thames and Hudson. .
 Haynes, Bruce. 2007. The End of Early Music: A Period Performer's History of Music for the Twenty-First Century. Oxford and New York: Oxford University Press. .
 Judd, Cristle Collins. 1998. "Introduction: Analyzing Early Music". In Tonal Structures in Early Music, edited by Cristle Collins Judd, 3–13. Garland Reference Library of the Humanities 1998; Criticism and Analysis of Early Music 1. New York: Garland Publishing. .
 Kelly, Thomas Forrest. 2011. Early Music: A Very Short Introduction. Oxford and New York: Oxford University Press. .
 Roche, Jerome, and Elizabeth Roche. 1981. A Dictionary of Early Music: From the Troubadours to Monteverdi. London: Faber Music in association with Faber & Faber; New York: Oxford University Press.  (UK, cloth);  (UK, pbk);  (US, cloth).
 Sherman, Bernard. 1997. Inside Early Music: Conversations with Performers. New York: Oxford University Press. .
 Stevens, Denis. 1997. Early Music, revised edition. Yehudi Menuhin Music Guides. London: Kahn & Averill. . First published as Musicology (London: Macdonald & Co. Ltd, 1980).

Eksterne henvisninger 
 Early Music FAQ
 Renaissance Workshop Company the company which has saved many rare and some relatively unknown instruments from extinction.
 Early Music Radio – Celebrating Early Music and Early Music Performance 
 Early MusiChicago  – Early Music in Chicago and Beyond, with many links and resources of general interest
 Ancient Tunes, Young Ears: Teaching Early Music to Kids
 The Waits Website (designed to accumulate and disseminate historical information on Waits, and to advertise the growing number of revival bands, as well as their equivalents throughout Europe).

Musikhistorie
Anorak

En anorak er oprindeligt inuitternes vindtætte overtøj, der kan trækkes over hovedet og har fastsyet hætte og oprindelig blev den lavet af pelsværk. Fra midten af 1800-tallet blev bomuldsstof kendt i Grønland, hvorefter man ofte brugte det til anorakker de kulørte til hverdag mens sorte og senere hvide om søndagen og ved højtider.

Anorakken kom til det øvrige Europa og USA ca. 1955.

 

Overtøj
Salisbury Plain

Salisbury Plain er et kalkstensplateau i det centrale sydlige England, som dækker et område på 780 kvadratkilometer. Det er en del af den sydengelske kalkformation og ligger stort set inden for grevskabet Wiltshire, med en lille bid i Hampshire. Sletten er kendt for de mange arkæologiske fund, bl.a. Stonehenge, et af de mest kendte landemærker i England. I vore dage bruges en stor del af sletten til militært øvelsesområde.

Henvisninger 

Englands geografi
Wiltshire
Marie-Claire Alain

Marie-Claire Alain (født 10. august 1926 i Saint-Germain-en-Laye, død 26. februar 2013 i Le Pecq, Paris) var en fransk organist og musikpædagog. Hun blev især kendt for sin mange indspilninger.

Historie 
Hun var datter af komponisten og organisten Albert Alain. Hendes to søskende Olivier (1918-1994) og Jehan (1911-1940) var komponister og organister.

Marie-Claire Alain studerede orgel ved Marcel Dupré på Conservatoire de Paris, og klaver med Yves Nat. Sidstnævnte rådede hende til at spille orgel, da han mente hun havde "organist hænder".

Som koncert organist afholdte hun over 2.000 koncerter over hele verden, og lavede over 260 indspilninger med orgelværker af blandt andre Johann Sebastian Bach, Dietrich Buxtehude, Nicolaus Bruhns, Georg Böhm, François Couperin, Nicolas de Grigny, Louis-Claude Daquin, Johann Pachelbel, Felix Mendelssohn Bartholdy, César Franck, Jehan Alain, samt orgelkoncerter af Francis Poulenc, Georg Friedrich Händel, Carl Philipp Emanuel Bach, Joseph Haydn, Wolfgang Amadeus Mozart og Antonio Vivaldi.

Marie-Claire Alain var en meget efterspurgt underviser. Fra 1956 til 1972 underviste hun på sommerakademiet for organister i Haarlem, Holland. Hun gav også Master Class i hele verden.

Udvalgte anerkendelser og priser 
 Léonie Sonnings Musikpris (1980)
 Ridder af Dannebrog
 Æresdoktor ved Colorado State University
 Æresdoktor ved Southern Methodist University
 Grand Officier af Æreslegionen (2012)

Referencer

Eksterne henvisninger 

 

Personer fra Paris
Modtagere af Léonie Sonnings musikpris
Organister fra Frankrig
Riddere af Æreslegionen
Riddere af Dannebrog
1. Fußball-Bundesliga 2015-16

1. Fußball-Bundesliga 2015-16 er den 53. sæson i Bundesligaen, Tyskland højest rangerede fodbold-liga. Sæsonen begyndte den 14. august 2015 og sidste spilledag er planlagt til den 14. maj 201. Vinterpausen startede den 20. december 2015 og slutter i januar 2016. Bayern München er forsvarende mestre.

Hold i Bundesligaen

Stillingen

Resultater

Referencer 

Sæsoner i 1. Fußball-Bundesliga
Fodboldsæson 2015-16
Jens Martin Gammelby

Jens Martin Gammelby (født 5. februar 1995) er en dansk fodboldspiller, der spiller som forsvarsspiller for HamKam.

Karriere 
Jens Martin Gammelby, der stammer fra Ikast, spillede i sin ungdom først for FC Midtjylland, inden han kom til Silkeborg IF.

Silkeborg IF 
Gammelby fik sin debut i Superligaen den 27. marts 2014, da han startede inde i en 1-0-sejr over Hobro IK.

Gammelby skrev i april 2014 under på en ny treårig aftale med Silkeborg, således parterne har papir på hinanden frem til 2017.

Fra sommeren 2015 spillede Jens Martin Gammelby fodbold på fuld tid.

Brøndby IF 
Det blev offentliggjort den 22. maj 2018, at Jens Martin Gammelby havde underskrevet en 5-årig aftale med Brøndby IF. Gammelby tiltrådte i klubben 13. juni samme år. Den 29. juli 2018 debuterede Gammelby mod Hobro IK som indskiftning for Lasse Vigen i det 90. minut, der endte med 2–1 sejr. I løbet af sin første sæson i Brøndby kæmpede han for at komme i startopstillingen da cheftræner Alexander Zorniger, der foretrak først Johan Larsson og siden Kevin Mensah på højre back-position. Gammelby spillede 17 kampe og scorede et mål i sin første sæson i klubben.

I løbet af 2019–20 sæsonen under den nye cheftræner Niels Frederiksen fortsatte Gammelby med at kæmpe for at komme i startopstillingen, hvor Frederiksen også foretrak Mensah og Larsson på hans position.

Lyngby 
Den 5. oktober 2020, skiftede Gammelby til Lyngby Boldklub på et sæsonlangt lån med mulighed for at købe. Han debuterede to dage senere, den 7. oktober, i en 5–4-sejr over Brønshøj i den DBU Pokalen. Han rykkede ned i 1. division med Lyngby den 9. maj 2021 efter et tab til sidst placerede AC Horsens, før han vendte tilbage til Brøndby, efter at hans låneaftale udløb. Dette skete til trods for at have oplevet en stærk sæson individuelt og scoret 4 mål i 27 samlede kampe, da han var den foretrukne mulighed som højrefløj for holdet.

Referencer

Eksterne henvisninger 
 
 Jens Martin Gammelby  på silkeborgif.dk

Fodboldspillere fra Danmark
Fodboldspillere fra FC Midtjylland
Fodboldspillere fra Silkeborg IF
Fodboldspillere fra Brøndby IF
Fodboldspillere fra Lyngby Boldklub
PhpStorm

JetBrains PhpStorm er en kommerciel, cross-platform IDE til PHP bygget på JetBrains' IntelliJ IDEA platform, og skrevet i Java. Brugere kan udvide IDE'en ved at installere plugins udviklet af IntelliJ eller skrive deres egne plugins.

Alle funktioner der er tilgængelige i WebStorm er også inkluderet i PhpStorm. Det er f.eks. understøttelse af PHP og databaser. WebStorm kommer med forudinstallerede JavaScript plugins (såsom node.js), som også er tilgængelige for PhpStorm.

Referencer

Eksterne henvisninger 

JetBrains PhpStorm IDE blog
Docs og Demo
PhpStorm Vejledninger
PhpStorm Video Vejledninger

Software
Programmering
Jeppe Illum

Jeppe Illum (født 25. marts 1992) er en dansk fodboldspiller, der er pt. er klubløs.

Karriere

Silkeborg IF 
Jeppe Illum spillede for første gang for klubbens førstehold efter halvandet år i klubben, hvor han scorede begge holdets mål. Den 19. marts 2011 fik Jeppe Illum sin officielle debut i Superligaen, da han blev skiftet ind i det 90. minut i stedet for Rajko Lekic i en 1-1-kamp imod Odense Boldklub.

Jeppe Illum spillede i alt 107 kampe og scorede 14 mål for Silkeborg IF.

Næstved Boldklub 
På transfervinduets sidste dag den 1. februar 2016 sikrede Næstved Boldklub sig Jeppe Illum transferfrit på en halvandetårig lang aftale. Han var deltidsprofessionel under sin tid i Næstved Boldklub.

Vendsyssel FF 
Den 22. juni 2017 skrev Illum under på en kontrakt med Vendsyssel FF. Han skrev under på en toårig fuldtidsprofessionel kontrakt.

Han fik sin debut i 1. division for Vendsyssel FF den 30. juli 2017, da han startede inde og spillede de første 75 minutter, inden han blev erstattet af Emmanuel Ogude i en 2-0-sejr over Fremad Amager. Det blev starten på en 2017-18-sæson, hvor han var stort set fast mand med 29 optrædender i 33 kampe (19 kampe som en del af startopstilligen, ti som indskiftende spiller). Vendsyssel FF rykkede i sommeren 2018 op i Superligaen, men det resulterede for Illums tilfælde med mindre spilletid. I efteråret 2018 blev det til blot tre kampe i Superligaen (alle som indskifter) samt tre kampe i DBU Pokalen. Grundet den manglende spilletid trænede Illum derfor i januar 2019 med i Næstved Boldklub.

I januar 2019 på transfervinduets sidste dag blev Illum egentlig udlejet til Næstved Boldklub, men senere blev det offentligt kendt, at Næstved Boldklub ikke havde registeret Illum i stede, hvorfor han ikke havde tilladelse til at spille for klubben. I stedet blev han i starten af april 2019 udlejet til FC Roskilde for den resterende del af foråret 2019.

Da kontrakten med Vendsyssel FF var udløbet samtidig med kontrakten i FC Roskilde, var han i begyndelsen af sommeren 2019 klubløs. Han havde herefter overvejelser omkring, i hvilken grad han skulle satse på en fodboldkarriere.

Holbæk B&I 
Jeppe Illum deltog i træningen hos Holbæk B&I i vinterpausen, men endte med ikke at skrive med klubben. Men i juni skrev han så under på en kort aftale, hvor han skal hjælpe Holbæk B&I i nedrykningsspillet efter corona-nedlukningen i dansk fodbold.. Kontrakten gælder kun sæsonen ud .

Henvisninger

Noter

Referencer

Eksterne henvisninger 
 

Fodboldspillere fra Danmark
Fodboldspillere fra Silkeborg IF
Fodboldspillere fra Næstved BK
Fodboldspillere fra Vendsyssel F.F.
Fodboldspillere fra FC Roskilde
Nicolaj Ritter

Nicolaj Ritter (født 8. maj 1992) er en dansk fodboldspiller, der spiller for FC Fredericia.

Karriere 
Ritter spillede i sine ungdomsår i Arentsminde IF, Brovst IF og Jetsmark IF. Han skiftede herefter til AaB, hvor han spillede indtil 2007. I juli 2007 skiftede Ritter fra AaB til FC Midtjylland, hvor han skrev under på en treårig ungdomskontrakt.

Silkeborg IF 
Den 17. maj 2011 blev det offentliggjort, at Nicolaj Ritter havde skrevet under på en toårig aftale med Silkeborg IF.

Han startede med at spille på klubbens U/19-hold, men allerede i sæsonens første kamp fik Ritter sin debut for klubbens førstehold, da han blev skiftet ind i det 76. minut i stedet Christian Holst i 1-2-sejren over sin tidligere klub, FC Midtjylland den 17. juli 2011.

Den 17. maj 2013 skrev Ritter skrev under på en forlængelse af kontrakten, således den varede frem til sæsonen 2014. Som 21-årig skrev Ritter den 31. marts 2014 atter under på en forlængelse af kontrakten, hvorved parterne havde papir på hinanden frem til sommeren 2016.

SønderjyskE 
Den 8. juni 2016 blev det offentliggjort, at Ritter havde skrevet under på en toårig aftale med SønderjyskE. Han fik sin debut for SønderjyskE den 17. juli 2016, da han blev skiftet ind i det 76. minut i stedet for Adama Guira i et 1-2-nederlag hjemme til AGF. I halvanden sæson for SønderjyskE spillede Ritter i alt 13 kampe i  Superligaen fordelt på 10 kampe i 2016-17-sæsonen og tre kampe i det første halvår af 2017-28-sæsonen.

Vejle Boldklub 
På transfervinduets sidste dag, den 31. januar 2018, ophævede Ritter sin kontrakt med SønderjyskE og underskrev en halvårig kontrakt med Vejle Boldklub. Han skrev under på en kontrakt gældende for forårssæsonen 2018. Han fik dog ikke forlænget sin kontrakt efter en halv sæson, hvilket delvist overraskede grundet fine præstationer samt mange kampe.

Han søgte i den forbindelse efter en klub, hvori han 'søger stabilitet og en fast base' i både Superligaen og 1. division.

Referencer

Eksterne henvisninger 
 Nicolaj Ritter  på silkeborgif.dk
 

Fodboldspillere fra Danmark
Fodboldspillere fra AaB
Fodboldspillere fra FC Midtjylland
Fodboldspillere fra Silkeborg IF
Fodboldspillere fra SønderjyskE
Fodboldspillere fra Vejle Boldklub
Thorbjørn Holst Rasmussen

Thorbjørn Holst Rasmussen (født 21. marts 1987 i Silkeborg) er en dansk tidligere fodboldspiller, der spillede for Silkeborg IF.

Karriere

Silkeborg IF 
Thorbjørn Holst Rasmussen fik sin debut i Superligaen den 18. april 2007, da han spillede alle 90 minutter i en 1-1-kamp imod Vejle Boldklub.

I april 2016 blev det offentliggjort, at Rasmussen med øjeblikkelig virkning stoppede fodboldkarrieren.

Referencer

Eksterne henvisninger 
Thorbjørn Holst Rasmussen  på silkeborgif.com

Fodboldspillere fra Danmark
Fodboldspillere fra Silkeborg IF
Tobias Salquist

Tobias Salquist (født 18. maj 1995 i Ikast) er en dansk fodboldspiller, der spiller for Silkeborg IF.

Karriere

Silkeborg IF 
Salquist skiftede til Silkeborg IF i en alder af 16 år. 

Salquist blev hevet op i A-truppen i januar 2015, og han fik sin debut i Superligaen den 25. april 2015, da han blev skiftet ind det 25. minut i stedet for Thorbjørn Holst Rasmussen i et 1-0-nederlag til FC Nordsjælland.

Den 19. maj 2015 skrev Salquist under på en treårig forlængelse af kontrakten med Silkeborg IF.

Den 2. marts 2016 blev han udlejet til den islandske klub Fjölnir for den resterende del af 2016.

Waasland-Beveren  
Den 11. juni 2018 blev det bekræftet, at Salquist havde skrevet under på en treårig kontrakt med den belgiske klub Waasland-Beveren. Han spillede dog blot seks kampe for klubben (fem kampe i ligaen samt en kamp i pokalturneringen).

Lillestrøm Sportsklubb 
Den 7. januar 2019 blev det bekræftet, at Salquist flyttede til norsk fodbold, hvor han skulle spille for Lillestrøm.

Hobro IK 
Efter opholdet i Norge vendte Salquist tilbage til Danmark, hvor han var på prøve hos Esbjerg fB, men endte med at skrive kontrakt med Hobro IK den 9. september 2020 for resten af sæsonen.

Silkeborg IF 
I januar 2021 skrev Salquist kontrakt med Silkeborg IF frem til udgangen af 2023.

Referencer

Eksterne henvisninger 

Fodboldspillere fra Danmark
Fodboldspillere fra FC Midtjylland
Fodboldspillere fra Silkeborg IF
Fodboldspillere fra Waasland-Beveren
Fodboldspillere fra Ungmennafélagið Fjölnir
Fodboldspillere fra Lillestrøm SK
Robert Skov

Robert Skov (født 20. maj 1996) er en dansk fodboldspiller, der spiller for TSG 1899 Hoffenheim i den tyske Bundesliga. Hertil kom han fra FC København. Skov spiller fortrinsvis højre kant. Skov spiller desuden på det danske landshold.

Klubkarriere

Silkeborg IF 
Robert Skov begyndte som ungdomsspiller i Silkeborg IF, hvor han i en ung alder begyndte at spille for klubbens førstehold. Han forlængede den 18. december 2016 kontrakten med Silkeborg IF frem til udgangen af 2019.

Den 19. januar 2018 blev Silkeborg IF og FC København enige om en transfer, hvorefter Skov skiftede til FC København .  FC København betalte angiveligt 7,5 mio kroner for den danske midtbanespiller.

FC København 
Robert Skov fik debut i FC København den 4. februar 2018 mod Brøndby IF, hvor det endte med en 1-0 sejr til Brøndby IF i Sydbank Pokalen. 

Han første sæson i FC København blev en stor succes, og Skov blev den 5. maj 2019 af Spillerforeningen kåret som ‘Årets profil’ i Superligaen. I sidste spillerunde af 2018-19-sæsonen scorede han sit 29. ligamål, hvilket er rekord for flest mål scoret i en superligasæson.

Hoffenheim 
Med sine præstationer i FCK og på U/21-landsholdet var det et spørgsmål om tid, før Robert Skov skulle videre til en størrre liga, og 27. juli 2019 blev det officielt, at han skiftede til Bundesligaen og TSG 1899 Hoffenheim. Ifølge Ekstra Bladet havde handlen en værdi af 75 millioner kroner, som kunne stige til 90 millioner kroner. Han skrev under på en kontrakt gældende frem til 30. juni 2024.

Skov scorede sit første mål for Hoffenheim i en 3-0-sejr i Bundesligaen over SC Paderborn den 1. november 2019.

Landsholdskarriere 
Robert Skov har spillet på diverse danske ungdomslandshold. 

I august 2016 blev Robert Skov udtaget til Danmarks OL-hold i Brasilien. Her scorede han Danmarks enlige mål i puljespillet, der var stærkt medvirkende til Danmarks avancement til kvartfinalen.

Den 11. marts 2019 blev Robert Skov udtaget til Danmarks fodboldlandshold til kvalifikation til EM i fodbold 2020. Han debuterede på A-landsholdet fra start i kvalifikationskampen mod .

Efterfølgende var han med til slutrunden om U/21-EM i fodbold 2019, hvor han scorede Danmarks mål mod  i 1-3-nederlaget.

Han var med i truppen til EM-slutrunden 2020 (afholdt 2021), men fik ikke spilletid i turneringen.

Noter

Referencer

Eksterne henvisninger 
 Spillerprofil på fck.dk
 

Fodboldspillere fra Danmark
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Silkeborg IF
Deltagere for Danmark ved sommer-OL 2016
Fodboldspillere fra FC København
Fodboldspillere fra TSG 1899 Hoffenheim
Deltagere ved verdensmesterskabet i fodbold 2022
Simon Jakobsen

Simon Jakobsen (født 17. november 1990) er en dansk fodboldspiller, der spiller for Hobro IK.

Karriere

Silkeborg IF 
Jakobsen fik sin debut i Superligaen den 7. august 2010, da han blev skiftet ind i det 68. minut i stedet for Thorbjørn Holst Rasmussen i en 0-0-kamp imod AaB.

Jakobsen skrev under på en fireethalvtårig kontakt i foråret 2011.

Referencer 

Fodboldspillere fra Danmark
Fodboldspillere fra Silkeborg IF
Fodboldspillere fra Hobro IK
Frederick County

Frederick County er navnet på to counties i USA:

 Frederick County (Maryland)
 Frederick County (Virginia)
Procyklisk

Procyklisk betyder konjunkturmedløbende og bruges om samfundsøkonomiske størrelser, der bevæger sig i takt med de økonomiske konjunkturer (typisk målt ved stigningen i det reale bruttonationalprodukt). Beskæftigelsen er således procyklisk, sådan at den alt andet lige er høj i højkonjunkturer og lav i lavkonjunkturer. Det modsatte fænomen hedder kontracyklisk. Ledigheden er et eksempel på en kontracyklisk økonomisk variabel -  den er relativt lav i højkonjunkturer og høj i lavkonjunkturer. Nogle økonomiske variable er acykliske, dvs. de udviser ikke nogle systematiske udsving over konjunkturcyklen.

Mange vigtige samfundsøkonomiske størrelser er procykliske, så de har en positiv samvariation med udsvingene i BNP over konjunkturcyklen. Det gælder udover beskæftigelsen også arbejdsproduktiviteten og reallønnen. Ligeledes gælder det de vigtige efterspørgselskomponenter privat forbrug, investeringer og import. I mange lande er der også en tendens til, at inflationen udvikler sig procyklisk, selvom korrelationen ikke er meget tydelig.

Stabiliseringspolitik som finanspolitik og pengepolitik skal være kontracyklisk, dvs. lempelig (ekspansiv) i lavkonjunkturer og stram (kontraktiv) i højkonjunkturer, hvis den skal leve op til sit formål om at stabilisere konjunkturerne (dvs. formindske udsvingene i BNP og beskæftigelse). Er den økonomiske politik omvendt procyklisk, så den er lempelig, når det i forvejen går godt i økonomien, og stram, når det går dårligt, vil den tværtimod forøge konjunkturudsvingene. Det vil medføre en mere ustabil økonomi. Eksempelvis var den danske finanspolitik procyklisk i perioden midt i 00'erne, hvor Danmark befandt sig i en højkonjunktur. Den lempelige finanspolitik i denne periode medførte ifølge Rangvid-udvalget, at den efterfølgende økonomiske krise i Danmark blev værre, end den ellers ville have været.

Kilder 

Makroøkonomi